CELEX: 
Language: hu
Date: 2018-07-18 00:00:00
Title: A BIZOTTSÁG (EU) .../... VÉGREHAJTÁSI HATÁROZATA a készségek, kompetenciák és foglalkozások európai osztályozási rendszerben foglalt jegyzékének az EURES közös informatikai platformon történő automatizált megfeleltetés céljából való elfogadásáról és frissítéséről

A BIZOTTSÁG (EU) .../... VÉGREHAJTÁSI HATÁROZATA
            
            
               (2018.7.18.)
            
            
               a készségek, kompetenciák és foglalkozások európai osztályozási rendszerben foglalt jegyzékének az EURES közös informatikai platformon történő automatizált megfeleltetés céljából való elfogadásáról és frissítéséről
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a foglalkoztatási szolgálatok európai hálózatáról (EURES), a munkavállalók mobilitási szolgáltatásokhoz való hozzáféréséről és a munkaerőpiacok további integrációjáról, valamint a 492/2011/EU és az 1296/2013/EU rendeletek módosításáról szóló, 2016. április 13-i (EU) 2016/589 európai parlamenti és tanácsi rendeletre
                  1
                és különösen annak 19. cikke (2) bekezdésére,
            
            
               mivel:
            
            
               (1)Az (EU) 2016/589 rendelet közös informatikai platformot hoz létre az Európai Unióban az állásajánlatok és az álláspályázatok, illetve önéletrajzok (álláskeresői profilok) megfeleltetése és az EURES-portálon való közzététele érdekében.
            
            
               (2)Ahhoz, hogy az állásajánlatokat és az álláskeresői profilokat meg lehessen feleltetni egymással, az információkat az (EU) 2016/589 rendelet 17. cikkének értelmében közös technikai előírásokon és formátumokon alapuló egységes rendszer szerint kell megosztani.
            
            
               (3)Az állásajánlatok és az álláskeresői profilok megosztásának megkönnyítése, valamint a nyelvek és a nemzeti sajátosságok közötti magas szintű megfelelés biztosítása érdekében részletes többnyelvű terminológiát kell használni a foglalkozások, készségek és kompetenciák leírására. Ez a terminológia közös referenciapontként fog szolgálni a jelentkezőkre vagy a betöltetlen munkahelyekre vonatkozó információk cseréje során, és biztosítani fogja az információk jelentésének megőrzését.
            
            
               (4)Az (EU) 2016/589 rendelet 19. cikke ezért az európai osztályozási rendszer alkalmazását írja elő, kellő mértékű átjárhatóságot biztosítva ezáltal a közös informatikai platformon történő kiváló minőségű megfeleltetéshez.
            
            
               (5)A Bizottság szorosan együttműködött a tagállamokkal és az érdekelt felekkel annak érdekében, hogy e célból fejlessze a készségek, kompetenciák, képesítések és foglalkozások európai osztályozását (ESCO). A tagállamokkal való szoros együttműködés biztosítása érdekében létrehozta az ESCO-val foglalkozó tagállami munkacsoportot. Létrehozta továbbá az ESCO-karbantartási bizottságot, amely az ESCO igazgatására, aktualizálására, végrehajtására és minőségbiztosítására vonatkozóan ad technikai tanácsokat. Az érdekelt felek a referenciacsoportok és az online konzultációk révén is hozzájárultak az ESCO fejlesztéséhez.
            
            
               (6)A Bizottság konzultációt folytatott az ESCO-val foglalkozó tagállami munkacsoporttal az ESCO osztályozásról és annak fordításáról, mielőtt arról határozott, hogy 2017. július 28-án az Európai Unió valamennyi hivatalos nyelvén közzéteszi az ESCO első változatát.
            
            
               (7)Ezért helyénvaló a készségeknek, kompetenciáknak és foglalkozásoknak az ESCO első változatában foglalt többnyelvű jegyzékeit mint az (EU) 2016/589 rendelet 19. cikke szerinti európai osztályozási rendszert elfogadni.
            
            
               (8)Ezeknek a jegyzékeknek minden foglalkozás, készség és kompetencia esetében minimumkövetelményként tartalmazniuk kell legalább egy kifejezést az Európai Unió minden hivatalos nyelvén, egy egyedi azonosítót (URI), egy leírást és a foglalkozások tekintetében a foglalkozások egységes nemzetközi osztályozási rendszere (International Standard Classification of Occupations, ISCO) legújabb verziójának való megfeleltetést.
            
            
               (9)Noha az európai osztályozási rendszer szükségszerűen stabil referenciapontot biztosít az EURES-nek és esetleg más álláskeresési platformoknak való online többnyelvű megfeleltetéshez, a munkaerőpiac, a terminológia és a megfeleltetési technológia fejlődése szükségessé teszi annak rendszeres aktualizálását. Az európai osztályozási rendszer aktualizált változatának elfogadására irányuló eljárás a Bizottság és a tagállamok közötti jó együttműködésen alapul. 
            
            
               (10)Az e határozatban előírt intézkedések összhangban vannak az EURES-bizottság véleményével,
            
            
               ELFOGADTA EZT A HATÁROZATOT: 
            
         
         
            
               1. cikk
               Tárgy, hatály és fogalommeghatározások
            
            
               (1)Ez a határozat létrehozza a készségek, kompetenciák és foglalkozások európai osztályozási rendszerben foglalt azon jegyzékét, amelyet az (EU) 2016/589 rendelet 19. cikkében előírtak szerint az EURES közös informatikai platformjának működtetéséhez használni kell, továbbá megállapítja a jegyzék aktualizálására és felülvizsgálatára irányuló eljárásokat.
            
            
               (2)E határozat alkalmazásában:
            
            
               a)A „készségek és kompetenciák” a következőket foglalják magukban:
            
            
               1.„tudás”: az információk tanulással történő elsajátításának eredménye, amely egy munka- vagy tanulmányi területhez kapcsolódó tényeket, elveket, elméleteket és gyakorlatokat eredményez;
            
            
               2.„készségek”: a tudás alkalmazásának és a know-how használatának képessége feladatok elvégzése és problémamegoldás céljából;
            
            
               3.„kompetenciák”: a tudás, a készségek és a személyes, szociális és/vagy módszertani képességek használatának bizonyított képessége munkahelyi vagy tanulási helyzetekben a szakmai és személyes fejlődés érdekében;
            
            
               b)„foglalkozás”: a hasonló feladatok ellátását és hasonló készségcsoport meglétét megkövetelő állások összessége, míg az „állás”: egy adott munkakörnyezetben egy személy által végzett feladatok és felelősségi körök összessége;
            
            
               c)„jegyzék”: olyan egyedi azonosítók felsorolása, amelyek foglalkozásokat vagy készségeket és kompetenciákat jelölnek, és amelyeket metaadatok kísérnek;
            
            
               d)„kisebb javítások”: a készségek, kompetenciák és foglalkozások európai osztályozási rendszerben foglalt elfogadott jegyzékeinek módosításai a fordítási vagy helyesírási és más olyan nyilvánvaló hibák kijavítása érdekében, amelyek nem változtatják meg sem az osztályozási rendszer szerkezetét, sem a fogalmak vagy az egyéb tartalom jelentését.
            
            
               e)„ESCO szolgáltatási platform”: az a nyilvánosan hozzáférhető weboldal
                  2
               , amelyen a Bizottság közzéteszi a készségek, kompetenciák, képesítések és foglalkozások európai osztályozását. 
            
            
               2. cikk
               A jegyzék létrehozása
            
            
            
               Az (EU) 2016/589 rendelet 19. cikkének (2) bekezdésében említett, a készségek, kompetenciák és foglalkozások európai osztályozási rendszerben foglalt jegyzéke a következőkből áll: 
            
            
               a)az ESCO szolgáltatási platformon 2017. július 28-án a készségek, kompetenciák, képesítések és foglalkozások európai osztályozása részeként közzétett foglalkozások; 
            
            
               b)az ESCO szolgáltatási platformon 2017. július 28-án a készségek, kompetenciák, képesítések és foglalkozások európai osztályozása részeként közzétett készségek és kompetenciák.
            
            
               3. cikk
               A jegyzék frissítése
            
            
               (1)A munkaerőpiac, az oktatás és képzés vagy a terminológia változásainak leképezése érdekében a Bizottság a tagállamokkal együtt rendszeresen megvizsgálja, hogy szükséges-e naprakésszé tenni az EURES-portál működtetéséhez használandó készségek, kompetenciák és foglalkozások európai osztályozási rendszerben foglalt jegyzékét.
            
            
               (2)Mielőtt a Bizottság a 2. cikkben említett, a készségek, kompetenciák és foglalkozások európai osztályozási rendszerben foglalt jegyzéke naprakész változatának elfogadását javasolná e határozat módosítása vagy felváltása révén, konzultál az (EU) 2016/589 rendelet 14. cikkében említett EURES Koordinációs Csoporttal és az ESCO-val foglalkozó tagállami munkacsoporttal.
            
            
               (3)A jegyzékek kisebb javításai nem tekintendők az osztályozás új aktualizált változatai elfogadásának. A Bizottság mindazonáltal az EURES Koordinációs Csoporton és az ESCO-val foglalkozó tagállami munkacsoporton keresztül jóval előre, de legalább 30 nappal korábban tájékoztatja a tagállamokat minden ilyen kisebb javításról.
            
         
         
            
               4. cikk
               A jegyzék közzététele
            
            
               (1)Az EURES Európai Koordinációs Irodája biztosítja, hogy a készségek, kompetenciák és foglalkozások európai osztályozási rendszerben foglalt jegyzéke és annak minden aktualizált változata online elérhető legyen az ESCO szolgáltatási platformon.
            
            
               (2)Az EURES Európai Koordinációs Irodája a jegyzéket olyan formátumban is a tagállamok rendelkezésére bocsátja, amely megkönnyíti az (EU) 2016/589 rendelet 19. cikkének (3) bekezdése értelmében létrehozott nyilvántartás tagállamok általi összeállítását és aktualizálását. 
            
            
               5. cikk
               Hatálybalépés
            
            
               Ez a határozat az Európai Unió Hivatalos Lapjában való kihirdetését követő huszadik napon lép hatályba.
            
            
               Kelt Brüsszelben, -án/-én. 2018.7.18.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        HL L 107., 2016.4.22., 1. o.
               
               
                  
                     (2)
                  
                        
                  
                     http://ec.europa.eu/esco